Megújult a játszótér Berkiben | Tárnokhír Online
Kezdőlap Intézményi Hírek Köz-Ért Kft. Megújult a játszótér Berkiben
Múlt hét pénteken befejeződött a Berki játszótér felújítása. A munkálatok nagy részét a Tárnoki Köz-Ért Településüzemeltetési Kft. végezte, Tárnok Nagyközség Önkormányzatával karöltve. Kiemelendő, hogy a játszótér megújulásához a faipari munkálatokkal a környékbeli lakosok is hozzájárultak.
A játszótér rendbetétele még tavaly ősszel kezdődött, akkor elbontották a nem javítható régi játékokat, majd a területet feltöltötték és eligazították. Tavasszal pedig az új játékok kihelyezésével, a bokrok megmetszésével, és a talaj gereblyézésével folytatódott a munka, a terület füvesítése pedig még jelenleg is folyamatban van.
Hodák Zsolt, a Tárnoki Köz-Ért Kft. vezetője szerkesztőségünknek elmondta: továbbra is jó kapcsolatot szeretnének fenntartani a település lakóival, hiszen közös munkával, összefogással ismét egy olyan jó dolgot hoztak létre, amely nem csak funkcionálisan szolgálja a környékbelieket, hanem szebbé és élhetőbbé is tette a lakókörnyezetüket.
Előző cikkNYÍLT NAPOK A RÁKÓCZIBAN
Következő cikkAKTÍVANYU – TÁTRAI KATALIN